Predpokladom výkonu rozhodnutia je existencia právneho podkladu pre výkon rozhodnutia (tzv. [[Term:právoplatné rozhodnutie|právoplatné rozhodnutie]]), [[Term:vykonateľnosť rozhodnutia|vykonateľnosť rozhodnutia]], márne uplynutie lehoty na dobrovoľné splnenie povinnosti. Za podmienok ustanovených v zákone možno výkon rozhodnutia odložiť, alebo od výkonu rozhodnutia upustiť. Proti jednotlivým úkonom a opatreniam spojeným s výkonom rozhodnutia možno podávať spravidla opravné prostriedky, námietky alebo iné prostriedky procesnej obrany.
Výkon rozhodnutia možno nariadiť najneskôr do 3 rokov po uplynutí lehoty určenej pre splnenie uloženej povinnosti. Výkon rozhodnutia sa uskutočňuje na návrh účastníka konania alebo na podnet správneho orgánu, ktorý v prvom stupni vydal rozhodnutie, schválil zmier alebo vyhotovil výkaz nedoplatkov (vymáhajúci správny orgán). Pokiaľ tento orgán nie je sám na výkon rozhodnutia oprávnený, postúpi vec orgánu príslušnému podľa § 73. Účastník konania alebo vymáhajúci správny orgán alebo ten, o kom to ustanovuje zákon môžu podať návrh na súdny výkon rozhodnutia alebo návrh na vykonanie exekúcie súdnym exekútorom. Výkon rozhodnutia podľa § 73 uskutočňuje správny orgán, ktorý vo veci rozhodol v prvom stupni, ak osobitný zákon neustanovuje inak.
Zákon č. 71/1967 Z. z. o správnom konaní.
činnosť na to zákonom splnomocneného orgánu smerujúca k vynúteniu splnenia povinnosti uloženej v tomto rozhodnutí
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.